Τάρτα με κρεμμύδια και αντζούγια
Γαλλικό παραδοσιακό πιάτο της Νίκαιας, αυτή η τάρτα με κρεμμύδι και αντζούγιες, μπορεί να φτιαχτεί με βάση ψωμιού ή τάρτας.
1 δόση ζύμη σαμπλέ ή 1 φύλλο έτοιμης ζύμης για τάρτες, 1 κουτ. σούπας ελαιόλαδο, για να αλείψουμε την ταρτιέρα, 4 κουτ. σούπας ελαιόλαδο, 8 μέτρια ξερά κρεμμύδια, σε λεπτές ροδέλες, 3 σκελίδες σκόρδου, λιωμένες, 1 κουτ. γλυκού καστανή ζάχαρη, 150 γρ. φιλέτα αντσούγιας, σε λάδι, ξεπλυμένα και καλά στραγγισμένα, 1 κουτ. σούπας κάππαρη, ξεπλυμένη και καλά στραγγισμένη, 1/2 φλιτζ. τσαγιού ελιές Καλαμών, χωρίς κουκούτσια, κομμένες στη μέση, 1 κουτ. γλυκού ξερό θυμάρι, τριμμένο, αλάτι, φρεσκοτριμμένο πιπέρι
Για την τάρτα με κρεμμύδια και αντσούγιες ξεκινάμε με την βάση και λαδώνουμε ελαφρώς μια ταρτιέρα διαμέτρου 26 - 28  εκ.Ανοίγουμε τη ζύμη.Στρώνουμε προσεκτικά το φύλλο ζύμης στην ταρτιέρα, καλύπτοντας και τα τοιχώματά της.Με ένα πιρούνι  τρυπάμε τη ζύμη σε διάφορα  σημεία.Σκεπάζουμε την ταρτιέρα με διάφανη μεμβράνη  και τη βάζουμε στο ψυγείο για  45 λεπτά.Αν χρησιμοποιήσου- με έτοιμο φύλλο, ακολουθούμε τις οδηγίες που αναγράφονται στη συσκευασία.Σε μια μέτρια κατσαρόλα ζεσταίνουμε το ελαιόλαδο και σοτάρουμε τα κρεμμύδια σε χαμηλή θερμοκρασία,  για 30 λεπτά, μέχρι να μαλακώσουν.Τα τελευταία 5 λεπτά ρίχνουμε το σκόρδο.Πασπαλίζουμε με τη ζάχαρη, ανακατεύουμε και αποσύρουμε από τη  φωτιά και αφήνουμε το μείγμα  να κρυώσει λίγο.Πολτοποιούμε τις αντσούγιες και την  κάππαρη στο μπλέντερ, προσθέτουμε το ξερό θυμάρι και  ανακατεύουμε.Προθερμαίνουμε το  φούρνο στους 180° C.Απλώνουμε το μείγμα των κρεμμυδιών στο εσωτερικό της τάρτας.Τα στρώνουμε ομοιόμορφα και  από πάνω στρώνουμε τον πολτό αντσούγιας-κάππαρης.Σκορπίζουμε τις ελιές και ψήνουμε για περίπου 35 λεπτά στο  μεσαίο ράφι του φούρνου.Τη σερβίρουμε ζεστή ή κρύα.
Αλεύρι (ζύμες),Ψάρι